joelniklaus/EU_Wikipedias huggingface dataset:
Χρήστος Βρεττός

Ο Χρήστος Βρεττός (25 Μαρτίου 1894 – Οκτώβριος 1973) ήταν Έλληνας αθλητής. Αγωνίστηκε στην σφαιροβολία ανδρών στους Ολυμπιακούς Αγώνες 1924. Τερμάτισε 14ος και δεν προκρίθηκε στην επόμενη φάση. Το 1924 ήταν ο σημαιοφόρος της ελληνικής αποστολής.

Παραπομπές 

Έλληνες αθλητές της σφαιροβολίας
Αθλητές στίβου Εθνικού ΓΣ
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 1924
Ποχίβα Τουιονετόα

Ο Ποχίβα Τουιονετόα (Pohiva Tu'i'onetoa , γεννήθηκε στις 30 Ιουνίου 1961  ) είναι λογιστής και πολιτικός από την Τόνγκα ,  πρωθυπουργός της χώρας του από το 2019.  Διαδέχθηκε στην πρωθυπουργία τον Σεμίσι Σίκα, ο οποίος είχε υπηρετήσει ως πρωθυπουργός, μετά το θάνατο του Ακιλίσι Ποχίβα . 

Γεννημένος στο Ταλαφόου, ο Τουιονετόα αποφοίτησε από το Ινστιτούτο Ορκωτών Λογιστών της Νέας Ζηλανδίας το 1982 και στη συνέχεια το Πανεπιστήμιο Μονάς το 1993. Έχει πτυχίο οικονομικής διαχείρισης και μεταπτυχιακό . Είναι επίσης πιστοποιημένος λογιστής διαχείρισης .

Καριέρα 
Προσλήφθηκε στο Δημόσιο  τον Ιανουάριο του 1979. Ήταν ο επίσημος εκκαθαριστής του Εμπορικού Τμήματος του Υπουργείου Δικαιοσύνης στο Χάμιλτον της Νέας Ζηλανδίας . Μεταξύ 1983 και 2014 υπηρέτησε ως ελεγκτής της Τόνγκα. Ήταν ιδιώτης γραμματέας του βασιλιά Ταουφααχάου Τούπου Δ΄ από το 1987 ως το 1988, και επίσης υπάλληλος στο Ανακτοβούλιο κατά την ίδια περίοδο. Διεκδίκησε ανεπιτυχώς μία έδρα στο κοινοβούλιο στις γενικές εκλογές του 2010.

Στις γενικές εκλογές του 2014, εξελέγη στη Νομοθετική Συνέλευση της Τόνγκα για να εκπροσωπήσει την 10η εκλογική περιφέρεια της Τονγκατάπου. Στην κυβέρνηση του Ακιλίσι Ποχίβα ήταν υπουργός Εργασίας, Εμπορίου και Βιομηχανίας και υπουργός Αστυνομίας, Φυλακών και Πυροσβεστικών Υπηρεσιών.  Τον Μάρτιο του 2017 διορίστηκε υπουργός Εσόδων και Τελωνείων  αντικαθιστώντας την Tεβίτα Λαβεμαάου. Κατείχε τη θέση αυτή μέχρι τον Ιανουάριο του 2018, όταν διορίστηκε υπουργός Οικονομικών και Εθνικού Σχεδιασμού.

Πρωθυπουργός της Τόνγκας 
Στις 27 Σεπτεμβρίου 2019, ο Τουιονετόα εξελέγη πρωθυπουργός με δεκαπέντε ψήφους έναντι οκτώ για τον Σεμίσι Σίκα, ο οποίος υπηρετούσε ως υπηρεσιακός πρωθυπουργός. Ανακοινώθηκε επίσημα από τον βασιλιά Τουπόου ΣΤ΄ στις 9 Οκτωβρίου 2019.  Ανακοίνωσε τη σύνθεση της κυβέρνησής του στις 10 Οκτωβρίου 

Στις 12 Ιανουαρίου 2021 ο πρωθυπουργός επέζησε πρότασης δυσπιστίας στο Κοινοβούλιο, με 13 ψήφους υπέρ της κυβέρνησης έναντι 9. Επανεξελέγη βουλευτής στις εκλογές του 2021, όμως αντικαταστάθηκε στη θέση του πρωθυπουργού από τον Σιαόσι Σοβαλένι.

Παραπομπές 

Τουιονετοα
Μπαρμπαρά Πραβί

Η Μπαρμπαρά Πιέβιτς (Barbara Piévic), γνωστή και με το καλλιτεχνικό της όνομα ως Barbara Pravi (Μπαρμπαρά Πραβί) είναι Γαλλίδα τραγουδίστρια, συνθέτης-τραγουδοποιός και ηθοποιός. Έχοντας υπογράψει με την Capitol Music France το 2015, η Πραβί έχει κυκλοφορήσει τους δίσκους Barbara Pravi (2018) και Reviens pour l'hiver (2020). Ως συνθέτης, η Πραβί έχει γράψει τραγούδια σε έναν εκτεταμένο αριθμό καλλιτεχνών συμπεριλαμβανομένων των Γιανίκ Νοά, Julie Zenatti, Chimène Badi και Jaden Smith. 

Παράλληλα, ήταν η συνθέτης του "J'imagine", του τραγουδιού που νίκησε την Junior Eurovision του 2020. Έχοντας κερδίσει τον εθνικό τελικό της Γαλλίας Eurovision France, c'est vous qui décidez!, η Πραβί εκπροσώπησε τη χώρα στον διαγωνισμό τραγουδιού Eurovision 2021 με το τραγούδι "Voilà" και ήταν φιναλίστ του διαγωνισμού.

Πρώτα χρόνια
Η Μπαρμπαρά Πραβί γεννήθηκε στο Παρίσι στις 10 Απριλίου 1993. Η οικογένειά της αποτελείται επίσης κυρίως από καλλιτέχνες και μουσικούς. Ο παππούς της από την πλευρά του πατέρα της είναι Σερβικής καταγωγής ενώ η μητέρα της είναι Ιρανή.  Το πραγματικό όνομα της Πραβί είναι Μπαρμπαρά Πιέβιτς (σερβικά: Barbara Pjević, κυριλλικό αλφάβητο: Барбара Пјевић) και, υιοθέτησε το καλλιτεχνικό της όνομα Μπαρμπαρά Πραβί (Barbara Pravi) από τη σερβική λέξη prava ως φόρο τιμής στον παππού της.

Στον τελικό της Eurovision του 2021 ήρθε 2η με 499 βαθμούς.

Παραπομπές

Γάλλοι τραγουδιστές
Συμμετέχοντες στη Eurovision
Διαγωνισμός Τραγουδιού Eurovision 2021
Συμμετέχοντες στο διαγωνισμό τραγουδιού Eurovision με τη Γαλλία
Μονή Παναγίας Καρυάς Αρκαδίας

Η Μονή Παναγίας Καρυάς είναι μοναστήρι της Πελοποννήσου στην Περιφερειακή Ενότητα Αρκαδίας, το οποίο βρίσκεται στη Νότια Κυνουρία και  τη βόρεια άκρη του χωριού Τυρός. Είναι κτισμένη μέσα στο οικιστικό σύνολο του Τυρού, έχει υψόμετρο 314 μέτρα ενώ απέχει 21 χλμ. Β. από το Λεωνίδιο και μόλις 3 χλμ. Δ. από την Παραλία Τυρού και τον Αργολικό κόλπο. Αναφέρεται επίσημα ως οικισμός για πρώτη φορά το 1940 να προσαρτάται στην τότε κοινότητα Τυρού. Σύμφωνα με το σχέδιο Καλλικράτης απογράφεται στην τοπική  κοινότητα Τυρού η οποία υπάγεται στη δημοτική ενότητα Λεωνιδίου του Δήμου Νότιας Κυνουρίας και σύμφωνα με την απογραφή του 2011 απογράφησαν 70 μοναχοί /ές.

Παραπομπές

Κ
Δήμος Νότιας Κυνουρίας
Αντώνιος Καλδέλλης

Ο Αντώνιος Καλδέλλης (αγγλ. Anthony Kaldellis, γεν. 29 Νοεμβρίου 1971) είναι Έλληνας ιστορικός,  καθηγητής και πρόεδρος του Τμήματος Κλασικών στο Πανεπιστήμιο του Οχάιο .

Βιογραφία 
Ο Α. Καλδέλλης γεννήθηκε στην Αθήνα. Έλαβε το πτυχίο B.Α. (1994) και το Ph.D. (2001) στην Ιστορία από το Πανεπιστήμιο του Μίσιγκαν. Αφού απέκτησε το διδακτορικό του διατέλεσε επίκουρος καθηγητής (2001-2006), αναπληρωτής καθηγητής (2006-2007), καθηγητής (2007-) και πρόεδρος (2015-) του Τμήματος Κλασικών στο Πανεπιστήμιο του Οχάιο .

Eιδικεύεται στην ελληνική ιστοριογραφία, τον Πλάτωνα και τις Βυζαντινές Σπουδές. Είναι συγγραφέας πολυάριθμων μονογραφιών για την κλασική αρχαιότητα και τη Βυζαντινή Αυτοκρατορία, οι οποίες έχουν μεταφραστεί σε πολλές γλώσσες.

Είναι μέλος των συμβουλευτικών επιτροπών του περιοδικού Late Antiquity (2016-), Minerva (2013) και του Greek, Roman, and Byzantine Studies (2008-). Επίσης είναι μέλος των εκδοτικών επιτροπών της σειράς  Βυζαντινών Ελληνικών κειμένων της Μεσαιωνικής Βιβλιοθήκης Dumbarton Oaks (2008-) και του Estudios Bizantinos: Digital Journal of the Spanish Society of Byzantine Studies (2012-), και εκδότης του Bryn Mawr Classical Review (2010). Υπήρξε στο παρελθόν εκδότης Σειράς των Routledge Classical Translations (2011-2015), μέλος του εκδοτικού συμβουλίου του Medieval Confluences: Studies in the Intellectual History and Comparative History of Ideas of the Medieval World (2009-2019), και εκδότης ανασκοπήσεων του Speculum: A Journal of Medieval Studies (2006-2012)

Επιλεγμένα έργα 

 The Argument of Psellos’ Chronographia, 1999
 Procopius of Caesarea: Tyranny, History, and Philosophy at the End of Antiquity, 2004
 Hellenism in Byzantium: The Transformations of Greek Identity and the Reception of the Classical Tradition, 2007
 The Christian Parthenon: Classicism and Pilgrimage in Byzantine Athens, 2010
 Ethnography after Antiquity: Foreign Lands and People in Byzantine Literature, 2014
 A New Herodotos: Laonikos Chalkokondyles on the Ottoman Empire, the Fall of Byzantium, and the Emergence of the West, 2014
 The Byzantine Republic: People and Power in New Rome, 2015
 Streams of Gold, Rivers of Blood: The Rise and Fall of Byzantium, 955 A.D. to the First Crusade, 2017
 A Cabinet of Byzantine Curiosities: Strange Tales and Surprising Facts from History's Most Orthodox Empire, 2017
 Romanland: Ethnicity and Empire in Byzantium, 2019
 Byzantium Unbound, 2019

Βίντεο 

 Συνέντευξη με τον Δρ Anthony Kaldellis, Ινστιτούτο Μελέτης του Δυτικού Πολιτισμού, Texas Tech University 
 Anthony Kaldellis σχετικά με την κρίση του Ελληνισμού, Εταιρεία Διατήρησης της Ελληνικής Κληρονομιάς

βιβλιογραφικές αναφορές

Πηγές

εξωτερικοί σύνδεσμοι 

 Ιστοσελίδα του Anthony Kaldellis
 Anthony Kaldellis στο Academia.edu
 Anthony Kaldellis στο Regesta Imperii
  podcast Byzantium and Friends
Βυζαντινολόγοι
Έλληνες βυζαντινολόγοι
Λάμπραντορ Σίτι

Η Λάμπραντορ Σίτι (αγγλικά: Labrador City· δηλ. 'Πόλη του Λαμπραντόρ') είναι κωμόπολη στο δυτικό Λαμπραντόρ (τμήματος της καναδικής επαρχίας της Νέας Γης και Λαμπραντόρ), κοντά στα σύνορα του Κεμπέκ με πληθυσμό 7.220 κατοίκων από το 2016. Η γειτονική πόλη της Λάμπραντορ Σίτι είναι το Ουάμπους, μια μικρότερη πόλη με πληθυσμό περίπου 1.906 άτομα από το 2016. Μαζί, οι «δίδυμες πόλεις» είναι γνωστές ως Λάμπραντορ Ουέστ.

Μεσ' τη δεκαετία του 1960, ιδρύθηκε η Λάμπραντορ Σίτι για να φιλοξενήσει υπαλλήλους της εταιρείας Iron Ore Company of Canada, και η εξόρυξη σιδηρομεταλλεύματος εξακολουθεί να αποτελεί την κύρια βιομηχανία στην πόλη.

Το σύνθημα της Λάμπραντορ Σίτι είναι το Καμιστιάτουσσετ, μια λέξη της Γλώσσας Νασκάπι που σημαίνει «γη των σκληρά εργαζομένων ανθρώπων». Το οικόσημο της πόλης της Λάμπραντορ Σίτι είναι αυτό μιας αρκτικής κουκουβάγιας που κρατά έναν πάπυρο πάνω από ένα μαύρο μπαστούνι σε ένα ανάχωμα κόκκινης γης. Το σύμβολο αντιπροσωπεύει την εξόρυξη σιδηρομεταλλεύματος. Το μπαστούνι πλαισιώνεται από δύο καριμπού. Τόσο οι αρκτικές κουκουβάγιες όσο και τα καριμπού είναι γηγενή στην περιοχή της Λάμπραντορ Σίτι.

Παραπομπές

Πόλεις του Καναδά
Νέα Γη και Λαμπραντόρ
Κόρνερ Μπρουκ

Το Κόρνερ Μπρουκ (αγγλικά: Corner Brook) είναι πόλη η οποία βρίσκεται στη δυτική ακτή του νησιού της Νέας Γης στην επαρχία Νέα Γη και Λαμπραντόρ του Καναδά. Κατά την Καναδική Απογραφή του 2016 είχε πληθυσμό 19.806 κατοίκους.

Βρίσκεται στον Κόλπο των Νήσων στις εκβολές του ποταμού Χάμπερ. Η πόλη είναι το δεύτερο μεγαλύτερο πληθυσμιακό κέντρο στην επαρχία μετά τον Άγ. Ιωάννη, και η τρίτη μικρότερη μεγαλούπολη μετά τον Αγ. Ιωάννη και το Μάουντ Περλ. Ως εκ τούτου, το Κόρνερ Μπρουκ λειτουργεί ως κέντρο εξυπηρέτησης για τη δυτική και τη βόρεια Νέα Γη. Βρίσκεται στο ίδιο γεωγραφικό πλάτος με το Γκασπέ του Κεμπέκ, μια πόλη παρόμοιου μεγέθους και τοπίου στην άλλη πλευρά του κόλπου του Αγ. Λαυρεντίου. Το Κόρνερ Μπρουκ είναι η βορειότερη πόλη του Ατλαντικού Καναδά.

Αποτελεί διοικητική έδρα της κυβέρνησης των Πρώτων Εθνών Χάλιμπου Μίγκμαγ. Η Μίγκμαγ ονομασία για τον κοντινό ποταμό Χάμπερ είναι «Μάχτουκουεκ».

Παραπομπές

Πόλεις του Καναδά
Λευτέρης Λαζάρου

Ο Λευτέρης Λαζάρου (1952, Πειραιάς) είναι γνωστός Έλληνας αρχιμάγειρας. Είναι κυρίως γνωστός ως ο πρώτος Έλληνας σεφ που βραβεύτηκε με αστέρι Michelin, και ως ένας από τους κριτές στις πρώτες δύο σεζόν του δημοφιλούς τηλεοπτικού διαγωνισμού Masterchef Greece. Ειδικεύεται στην μοντέρνα Ελληνική κουζίνα, και συγκεκριμένα στα θαλασσινά, ενώ θεωρείται ένας από τους πιο αναγνωρίσιμους και βραβευμένους Έλληνες μάγειρες.

Βιογραφία 
Γεννήθηκε στον Πειραιά το 1952. Ο πατέρας του εργαζόταν ως μάγειρας σε καράβι, και από την ηλικία των 15, άρχισε να δουλεύει στην κουζίνα του πατέρα του.

Τον Οκτώβριο του 1987, άνοιξε το εστιατόριο θαλασσινών Βαρούλκο στο λιμάνι του Πειραιά. Το 2002, το μαγαζί έγινε το πρώτο εστιατόριο της Ελληνικής κουζίνας που έλαβε ένα αστέρι Michelin, που συχνά θεωρείται ως το πιο υψηλού κύρους βραβείο μαγειρικής, το οποίο διατηρεί μέχρι και σήμερα. Το 2004 το εστιατόριο μεταφέρθηκε στην οδό Πειραιώς στην Αθήνα, και το 2014 ξανά μεταφέρθηκε στον Πειραιά, αυτή τη φορά με το όνομα Βαρούλκο Seaside. Το εστιατόριο, ανάμεσα σε άλλα βραβεία, έχει παραλάβει το βραβείο Χρυσός Σκούφος του ψυχαγωγικού οδηγού Αθηνόραμα κάθε χρονιά απο το 1993, κάνοντας τον Λαζάρου τον μοναδικό σεφ που έχει δεχτεί τόσες φορές το βραβείο.

Έχει διδάξει Ελληνική Κουζίνα στο Culinary Institute of America (CIA), μία από τις καλύτερες σχολές μαγειρικής στον κόσμο.

Το 2006 δημοσίευσε το πρώτο του βιβλίο μαγειρικής, με το τίτλο Λευτέρης Λαζάρου- 20 Χρόνια στο Βαρούλκο. Απο τότε, έχει γράψει πολλά άλλα βιβλια, καλύπτοντας δίαφορα είδη συνταγών, συμπεριλαμβάνοντας ένα παιδικό βιβλίο, με το όνομα Παιδιά ας Μαγειρέψουμε!

Το 2010 ήταν μέλος της κριτικής επιτροπής για την πρώτη σεζόν του τηλεπαιχνιδιού Masterchef Greece στο Mega Channel, μαζί με τον Δημήτρη Σκαρμούτσο και τον Γιάννη Λουκάκο. Επανεκτέλεσε αυτόν το ρόλο στην δέυτερη σεζόν της σειράς, το 2012, μέχρι την ακύρωση της για οικονομικούς λόγους το 2013. Ήταν επίσης κριτής στην σειρά Master Chef Junior το 2011.

Το 2018 παρουσίασε την τηλεοπτική εκπομπή μαγειρικής Κάθε Μέρα Αξίζει από την Lidl  στο ANT1. To 2020, ξεκίνησε μια διαδικτυακή εκπομπή μαγειρικής με το όνομα Με Το Μάτι Γαρίδα στο YouTube.

Παραπομπές
Σύντνι

Το Σύντνι (αγγλικά: Sydney) είναι κοινότητα στην ανατολική ακτή της Νήσου Κέιπ Μπρετόν στη Νέα Σκωτία του Καναδά στον περιφερειακό δήμο του Κέιπ Μπρετόν. Το Σύντνι ιδρύθηκε το 1785 από τους Βρετανούς, ενσωματώθηκε ως πόλη το 1904 και διαλύθηκε την 1η Αυγούστου 1995, όταν συγχωνεύτηκε στον περιφερειακό δήμο.

Το Σύντνι χρησίμευσε ως πρωτεύουσα της αποικίας της Νήσου Κέιπ Μπρετόν, μέχρι το 1820, όταν η αποικία συγχωνεύτηκε με τη Νέα Σκωτία και η πρωτεύουσα μετακόμισε στο Χάλιφαξ.

Δημογραφικά στοιχεία

Η Στατιστική Καναδά κατατάσσει το Σύντνι ως μέτριο πληθυσμιακό κέντρο, το οποίο για λόγους απογραφής περιλαμβάνει τις γειτονικές κοινότητες του Ουέστμαουντ, ένα σημαντικό τμήμα του Σύντνι Ρίβερ και άλλα τμήματα της πρώην κομητείας του Κέιπ Μπρετόν. Ο πληθυσμός το 2011 στην περιοχή απογραφής του Σύντνι ήταν 31.597 κάτοικοι, καθιστώντας το το μεγαλύτερο πληθυσμιακό κέντρο στη Νήσο Κέιπ Μπρετόν.

Παραπομπές

Νέα Σκωτία
Δημήτρης Σκαρμούτσος

Ο Δημήτρης Σκαρμούτσος (γενν. 11 Ιουνίου 1970) είναι Έλληνας σεφ.

Bιογραφία 
Γεννήθηκε στην Αθήνα το 1970. Σε ηλικία 18 ετών πήγε στην Αμερική όπου σπούδασε Οικονομικά στο UCLA και κατόπιν φοίτησε στο Culinary Institute of America. Εκεί εργάστηκε με γνωστούς σεφ όπως ο Τόμας Κέλερ. Το 1996, άρχισε να εργάζεται σε μεγάλα ξενοδοχεία όπως το Sheraton Hotel, όπου ήταν ο executive chef, καθώς και σε άλλα γνωστά εστιατόρια της Αμερικής.

Το 2001, επέστρεψε στην Ελλάδα, και το 2005 έγινε σεφ του εστιατορίου Αλάτσι στην Αθήνα, για το οποίο κέρδισε Χρυσό Σκούφο και βραβεία Gourmet.

Από το 2010 ως το 2013, ήταν μέλος της κριτικής επιτροπής στους δημοφιλείς τηλεοπτικούς διαγωνισμούς Master Chef και Master Chef Junior του Mega Channel, μαζί με τον Λευτέρη Λαζάρου και τον Γιάννη Λουκάκο. Το 2017, ήταν μέλος της κριτικής επιτροπής στην αναβίωση του Master Chef του Star Channel, κάνοντας τον το μόνο κριτή που εμφανίστηκε και στις δύο εκδοχές της σειράς. Αποχώρησε από την σειρά οικειοθελώς πριν την δεύτερη σεζόν. Από το 2013 ως το 2014, παρουσίαζε την εκπομπή Χωρίς Συνταγή στο Mega Channel. Από το 2015 ως το 2017, ήταν ο παρουσιαστής και κριτής του τηλεοπτικού διαγωνισμού Blind Taste στο Star Channel. Από το 2018, παρουσιάζει την εκπομπή μαγειρικής Food n' Friends με τον κωμικό Ηλία Φουντούλη, στο ANT1. Από το 2020, παρουσιάζει την εκπομπή Γειτονιές στο Πιάτο στο ΑΝΤ1. Το 2020, είχε τέσσερα εστιατόρια, και την υπηρεσία catering Δειπνοσοφιστήριον.

Φιλμογραφία

Τηλεόραση

Παραπομπές 

Έλληνες μάγειρες
Έλληνες επιχειρηματίες
Έλληνες τηλεπαρουσιαστές
Πελετά Αρκαδίας

Τα Πελετά είναι ορεινό χωριό στην Νότια Κυνουρία της Πελοποννήσου και την Περιφερειακή Ενότητα Αρκαδίας.

Γεωγραφία - Ιστορία 
Τα Πελετά βρίσκονται στα όρια με την Περιφερειακή Ενότητα Λακωνίας σε απόσταση 20 χλμ. Ν. από το Λεωνίδιο, 107 χλμ. ΝΑ. από την Τρίπολη (μέσω Άστρους) και 76 χλμ. Α. από τη Σπάρτη (μέσω Τύρου). Το χωριό είναι κτισμένο σε οροπέδιο, στους βόρειους πρόποδες του όρους Μαδάρα της οροσειράς του Πάρνωνα σε υψόμετρο 652 μέτρα. Αναφέρεται από την εποχή της τουρκοκρατίας, υπήρξε κεφαλοχώρι της περιοχής και μαζί με την Κουνουπιά, την Αμυγδαλιά, το Πηγάδι, τη Βλησιδιά και τη Χούνη αποτελούν τα λεγόμενα "Κουνουποχώρια". Τα παλιότερα χρόνια, λόγω της γεωγραφικής του θέσης αποτελούσε εμπορικό κόμβο της γύρω περιοχής και υπήρχαν αστυνομικό τμήμα, πολλά εμπορικά καταστήματα, ραφεία, εστιατόρια, υποδηματοποιεία, φαρμακείο. Έχει αρκετά διώροφα πετρόκτιστα σπίτια με την χαρακτηριστική τοπική αρχιτεκτονική και οι κάτοικοί του ασχολούνται με τη γεωργία (φημίζονται για τα αμπέλια τους) και κτηνοτροφία. Νοτιοανατολικά του χωριού, στη τοποθεσία "Κάτω Κάμπος" και σε απόσταση 1,5 χλμ. βρίσκεται η "καταβόθρα των Πελετών", το τέταρτο σε βάθος σπήλαιο της Ελλάδας αφού φθάνει τα 620 μέτρα (σχεδόν στο επίπεδο της θάλασσας).

Διοικητικά 
Ως οικισμός αναφέρεται επίσημα, μετά την απελευθέρωση, το 1845 ΦΕΚ 32Α - 08/12/1845 να προσαρτάται στον τότε δήμο Σελινούντος. Το 1912 με το ΦΕΚ 252Α - 24/08/1912 ορίστηκε έδρα της ομώνυμης νεοϊδρυθείσας κοινότητας και από το 1913 έως το 1940 (οπότε διορθώθηκε) το όνομα γραφόταν Πελωτά. Σύμφωνα με το σχέδιο Καλλικράτης μαζί με την Αμυγδαλιά αποτελούν την τοπική κοινότητα Πελετών που ανήκει στο Δήμο Νότιας Κυνουρίας και σύμφωνα με την απογραφή του 2011 ως κοινότητα έχει πληθυσμό 303 κατοίκους ενώ ως οικισμός 247.

Εξωτερικοί σύνδεσμοι 
 Αρχιτεκτονική ανάλυση παραδοσιακών κτηρίων και συνόλων - Πελετά από το Εθνικό Μετσόβειο Πολυτεχνείο - Σχολή Αρχιτεκτόνων Μηχανικών
 Οι αναγνώστες ταξιδεύουν: Πελετά Νότιας Κυνουρίας, τα μυστικά της καραντίνας από τον ιστότοπο https://www.kathimerini.gr/
 Έκθεση αποστολής εξερεύνησης «Καταβόθρα Πελετών 2010»  από τον Σπηλαιολογικό Ελληνικό Εξερευνητικό Όμιλο

Παραπομπές 

Χωριά του νομού Αρκαδίας
Δήμος Νότιας Κυνουρίας
Χωριά του Πάρνωνα
Χόρας Μαν

Ο Χόρας Μαν (4 Μαΐου 1796 - 2 Αυγούστου 1859) ήταν Αμερικανός  πολιτικός των Ρεπουμπλικάνων. Αξιοσημείωτο έργο του αποτελεί η εκπαιδευτική μεταρρύθμιση και η προώθηση της δημόσιας εκπαίδευσης. Το 1848, ο Μαν εξελέγη στη Βουλή των Αντιπροσώπων  ενώ προηγουμένως είχε υπηρετήσει ως Υπουργός Παιδείας της Μασαχουσέτης.

Υποστήριζε ότι η καθολική δημόσια εκπαίδευση ήταν ο καλύτερος τρόπος να μετατραπούν τα παιδιά σε πειθαρχημένους, συνετούς δημοκρατικούς πολίτες. Έτσι, ο Μαν κέρδισε πήρε την έγκριση από τους  για την κατασκευή δημόσιων σχολείων.

Βιογραφία
Ο Χόρας Μαν γεννήθηκε στις 4 Μαΐου 1796 στο Φράνκλιν της Μασαχουσέτης. Ο πατέρας του ήταν αγρότης χωρίς πολλά χρήματα. Σε ηλικία είκοσι ετών, εγγράφηκε στο Πανεπιστήμιο του Μπράουν και αποφοίτησε σε τρία χρόνια, ενώ η συνολική εκπαίδευσή του δεν υπερέβαινε τις έξι εβδομάδες μέχρι τότε. Σύχναζε όμως στη Βιβλιοθήκη της Μασαχουσέτης, την πρώτη στις Ηνωμένες Πολιτείες. Έμαθε Ελληνικά και Λατινικά από τον Samuel Barrett. Στη συνέχεια σπούδασε νομική και δίδαξε για ένα διάστημα Ελληνικά και Λατινικά.

Το 1830, ο Μαν παντρεύτηκε την Charlotte Messer, που πέθανε δύο χρόνια αργότερα, την 1η Αυγούστου 1832. Το 1843, παντρεύτηκε την Mary Tyler Peabody.

Εκπαιδευτική μεταρρύθμιση
Το 1837 διορίστηκε γραμματέας του νεοσύστατου Διοικητικού Συμβουλίου της Μασαχουσέτης. Κατέχοντας αυτήμ τη θέση, εργάστηκε με αξιοσημείωτη ζέση

Ο Μαν επισκέπτηκε κάθε σχολείο της πολιτείας, ώστε να μπορέσει να εξετάσει φυσικά κάθε σχολικό χώρο. Σχεδίασε και εγκαινίασε το κανονικό σχολικό σύστημα της Μασαχουσέτης στο Λέξινγκτον όπου άρχισε να ετοιμάζει μια σειρά ετήσιων εκθέσεων, οι οποίες είχαν ευρεία κυκλοφορία. Με την υπεράσπιση της κατάργησης της σωματικής τιμωρίας ως μέσον επίτευξης πειθαρχίας, ήλθε σε σύγκρουση με αρκετούς εκπαιδευτικούς.

Το 1838, στο The Common School Journal παρέθεσε τις ιδέες του για το δημόσιο σχολείο.

Υπό την αιγίδα του διοικητικού συμβουλίου, αλλά και με δικά του έξοδα, ταξίδεψε στην Ευρώπη το 1843 για να επισκεφτεί σχολεία, ειδικά στην Πρωσία, και η έβδομη ετήσια έκθεσή του, που δημοσιεύθηκε μετά την επιστροφή του, περιείχε τα αποτελέσματα της περιοδείας του. 

Ο Μαν ελπίζει ότι φέρνοντας σε επαφή όλα τα παιδιά όλων των τάξεων, θα μπορούσαν να έχουν μια κοινή μαθησιακή εμπειρία. Ο Μαν πρότεινε επίσης ότι η ύπαρξη σχολείων θα βοηθούσε τους μαθητές να κτίσουν χαρακτήρα. Η οικοδόμηση του χαρακτήρα ενός ατόμου ήταν εξίσου σημαντική με την ανάγνωση, τη γραφή και την αριθμητική. Ο Μαν πίστευε ότι οι γυναίκες ήταν πιο κατάλληλες για διδασκαλία, ανεξάρτητα από το καθεστώς τους ως μητέρας.

Παραπομπές

 Εκπαιδευτικός
Ανάγνωση

Η ανάγνωση είναι η διαδικασία λήψης της έννοιας των χαρακτήρων κυρίως με την όραση.

Για εκπαιδευτικούς και ερευνητές, η ανάγνωση είναι μια πολύπλευρη διαδικασία που περιλαμβάνει τομείς όπως η αναγνώριση λέξεων, η ορθογραφία, η φωνητική, το λεξιλόγιο, η κατανόηση κ.α.

Παραπομπές

 Σχολεία
Aquaman (ταινία, 2018)

Aquaman είναι αμερικανική κινηματογραφική υπερηρωική ταινία περιπέτειας παραγωγής 2018. Τη σκηνοθεσία ανέλαβε ο Τζείμς Γουαν, ο οποίος συνέγραψε το στόρι μαζί με τους Τζέοφ Τζονς και Γουιλ Μπιλ, το σενάριο έγραψαν οι Ντέιβιντ Λέσλι Τζόνσον-Μακγκόλντρικ και Γουιλ Μπιλ, ενώ την παραγωγή ανέλαβαν οι Πίτερ Σάφραν και Ρομπ Κόουαν. Η ταινία είναι βασισμένη στον υπερήρωα Άκουαμαν της DC Comics και είναι η έκτη ταινία του Εκτεταμένου Σύμπαντος της DC. Στην ταινία αυτή, ο Άρθουρ Κάρι είναι o γιος της βασίλισσας της Ατλαντίδας κι ενός κοινού θνητού και αποφασίζει να διεκδικήσει το θρόνο του μυθικού βασιλείου για να αποτρέψει τα καταστροφικά σχέδια του ετεροθαλούς αδερφού του. Πρωταγωνιστούν οι Τζέισον Μομόα στο ρόλο του Άκουαμαν, Άμπερ Χερντ στο ρόλο της Μέρα και Πάτρικ Γουίλσον στο ρόλο του Όρμ Μάριους. Συμμετέχουν επίσης οι Γουίλεμ Νταφόε, Ντολφ Λούντγκρεν, Τεμουέρα Μόρρισον και Νικόλ Κίντμαν.

Η ανάπτυξη της ταινίας ξεκίνησε το 2004, αλλά δεν τράβηξε την προσοχή της Warner Bros. πάρα μόνο μετά την κυκλοφορία της ταινίας Άνθρωπος από ατσάλι το 2013. Τον Αύγουστο του 2014, οι Γουιλ Μπιλ και Κερτ Τζονσταντ προσλήφθησαν για να γράψουν το σενάριο. Ο Tζειμς Γουαν υπέγραψε ως σκηνοθέτης τον Απρίλιο του 2015 και τον Ιούλιο του 2016, η ταινία προχώρησε με το σενάριο του Γουιλ Μπιλ. Το κύριο cast επιβεβαιώθηκε έως το 2016 και στις αρχές του 2017. Τα γυρίσματα ξεκίνησαν στην Αυστραλία τον Μάιο του 2017, που πραγματοποιήθηκαν στα Village Roadshow Studios στην Gold Coast, Queensland , με επιπλέον ομάδες παραγωγής στον Καναδά, την Ιταλία και το Μαρόκο. Τα γυρίσματα ολοκληρώθηκαν τον επόμενο Οκτώβριο. Αρκετές εταιρίες παρείχαν οπτικά εφέ, που κυμαίνονταν από τις προσομοιώσεις μαλλιών υψηλής λεπτομέρειας έως την δημιουργία CGI για ζώα και τοποθεσίες.

Η ταινία κυκλοφόρησε στους κινηματογράφους στις 26 Νοεμβρίου 2018 και σε μορφή 3D. Απέσπασε μικτά προς θετικά σχόλια από τους κριτικούς και έγινε μεγάλη εισπρακτική επιτυχία, με τις συνολικές εισπράξεις να αγγίζουν το 1,1 δισεκατομμύριο δολάρια παγκοσμίως.

Παραπομπές

Εξωτερικοί σύνδεσμοι
 
 Επίσημη ιστοσελίδα
 Aquaman στο IMDb

Αμερικανικές ταινίες
Ταινίες του 2018
Ταινίες παραγωγής Warner Bros.
Αμερικανικές θρίλερ ταινίες δράσης
Αμερικανικές ταινίες δράσης - επιστημονικής φαντασίας
Περιπέτεια επιστημονικής φαντασίας (ταινίες)
Ταινίες βασισμένες σε κόμικς της DC
Οικοτρομοκρατία στη μυθοπλασία
Ταινίες του Εκτεταμένου Σύμπαντος της DC
Ταινίες γυρισμένες στην Ιταλία
Το Κλουβί με τις Τρελές (ταινία)

Το Κλουβί με τις Τρελές (γαλλικά: La Cage aux Folles) είναι γαλλοϊταλική ταινία σε σκηνοθεσία Εντουάρ Μολιναρό, που κυκλοφόρησε το 1978, προσαρμοσμένη από το ομότιτλο θεατρικό έργο του Ζαν Πουαρέ, με πρωταγωνιστές τον Ούγκο Τονιάτσι και τον Μισέλ Σερό.

Μεγάλη εμπορική επιτυχία στη Γαλλία, υπήρξε επίσης από το 1980 έως το 1998 η πιο επιτυχημένη ξενόγλωσση ταινία στις Ηνωμένες Πολιτείες.  Μετά από προσαρμογή σε μιούζικαλ το 1983, το 1996 κυκλοφόρησε με επιτυχία στις Ηνωμένες Πολιτείες το αμερικανικό ριμέικ της ταινίας, Φτερά και πούπουλα (The Birdcage) του Μάικ Νίκολς. Ο Εντουάρ Μολιναρό δημιούργησε μια συνέχεια το 1980, Το κλουβί με τις τρελές 2, βασισμένη σε πρωτότυπο σενάριο. Πέντε χρόνια αργότερα, το 1985, κυκλοφόρησε ένα τρίτο μέρος που σκηνοθετήθηκε από τον Ζωρζ Λοτνέρ, Οι τρελές παντρεύονται - Το κλουβί με τις τρελές νο 3.

Η ταινία ήταν υποψήφια για Όσκαρ καλύτερης σκηνοθεσίας και σεναρίου το 1980, κέρδισε τη Χρυσή σφαίρα Καλύτερης ξενόγλωσσης ταινίας το 1979, το βραβείο Σεζάρ στη Γαλλία και το βραβείο NBR (National Board of Review) Καλύτερης Ξενόγλωσσης Ταινίας το 1979.

Θέμα 
Η ταινία θίγει ένα θέμα απαγορευμένο για τα δεδομένα της εποχής που γυρίστηκε, τις σχέσεις ομοφυλόφιλων ζευγαριών, αλλά το παρουσιάζει με ευαισθησία και χιούμορ, τα οποία συντέλεσαν στη μεγάλη επιτυχία της.

Πλοκή 

Η ταινία αφηγείται την ιστορία ενός ζευγαριού ομοφυλόφιλων - του Ρενάτο Μπάλντι (Ούγκο Τονιάτσι), διευθυντή νυχτερινού κέντρου που ειδικεύεται σε θεάματα με τραβεστί στο Σαιν-Τροπέ, και του Αλμπέν Μουζότ (Μισέλ Σερό), το αστέρι του - και την τρέλα που ακολουθεί όταν ο γιος του Ρενάτο, Λωράν (Ρεμί Λωράν), φέρνει στο σπίτι την αρραβωνιαστικιά του και τους υπερσυντηρητικούς γονείς της, ο πατέρας της είναι εξέχον μέλος του υπερσυντηρητικού κόμματος «Ένωση για την ηθική τάξη» και ιδιαίτερα αυστηρός πατέρας, για να τους συναντήσουν. Για να μην σοκάρει τα μελλοντικά πεθερά του, ο Λωράν ζητά από τον πατέρα του να παραστήσουν την αξιοσέβαστη οικογένεια. Ο Ρενάτο αποδέχεται απρόθυμα και αρχικά σκέφτεται να απομακρύνει τον Αλμπέν την ημέρα της συνάντησης αλλά καταλήγει να δεχθεί ότι ο Αλμπέν θα μείνει στη συνάντηση, παρόλο που υποψιάζεται, γνωρίζοντας τον χαρακτήρα του συντρόφου του, ότι αυτό θα περιπλέξει τα πράγματα, γεγονός που πράγματι συμβαίνει και ακολουθούν τραγελαφικές καταστάσεις.

Παραπομπές 

Ταινίες του 1978
Γαλλικές ταινίες
Ιταλικές ταινίες
Γαλλόφωνες ταινίες
Ταινίες βασισμένες σε θεατρικά έργα
Ταινίες με μουσική σύνθεση Ένιο Μορικόνε
Τζαμπίρ ιμπίν Χαϋάν

Ο Τζαμπίρ Ιμπν Χαϋάν (αγγλ. Jābir ibn Ḥayyān), γνωστός ευρύτερα ως Γκέμπερ, ήταν σπουδαίος Άραβας αλχημιστής, που έζησε τον 8ο αιώνα μ.Χ. και ασχολήθηκε επισταμένα με την αλχημεία, την αστρονομία, τη φιλοσοφία και άφησε ως παρακαταθήκη ένα μεγάλης έκτασης συγγραφικό έργο, το οποίο στα αραβικά είναι γνωστό ως Jabirian corpus. Δικαίως θεωρείται ως μια σημαντική μορφή της αλχημείας. 

Μελέτησε ευρέως κοσμολογία, αστρολογία, ιατρική, μυστικισμό και την τότε χημεία, γνωστή ως αλχημεία. Θεωρείται ως ο "πατέρας της Αραβικής Χημείας". Υπήρξε από τους πρώτους μελετητές που κατά την έρευνα του χρησιμοποίησε επιστημονικές μεθόδους με σκοπό να μελετήσει φυσικά υλικά. Ευρέως έμεινε γνωστός με το λατινικό όνομα Geber. Ο Τζαμπίρ μελέτησε εις βάθος τις θεωρίες Ελλήνων επιστημόνων και επίσης μετέφρασε τις θεωρίες του Αριστοτέλη στην αραβική γλώσσα. 

Ερεύνησε μεθόδους απόσταξης, εξάχνωσης και εξάτμισης, ήταν ο αλχημιστής που εφηύρε τον άμβυκα, και επίσης ανέπτυξε ο ίδιος μια, καινοτόμα για την εποχή του, συσκευή με σκοπό την απόσταξη και τη μελέτη των οξέων. Ανέπτυξε, πρόσθετα, ένα πρωταρχικό σύστημα ταξινόμησης των χημικών στοιχείων, αφού πρώτα εξέτασε αναλυτικά τις ιδιότητες των υλικών που μελετούσε.

Παραπομπές 

Χημικοί
Αλχημιστές
Ρίτσαρντ Μπέρμπατζ

Ο Ρίτσαρντ Μπέρμπατζ (αγγλικά: Richard Burbage, περ. 1567-1619) ήταν Άγγλος ηθοποιός και επιχειρηματίας. Ερμήνευσε τους πρωταγωνιστικούς ρόλους σε σημαντικά θεατρικά έργα του Ουίλλιαμ Σαίξπηρ (με τον οποίο συνδέθηκε φιλικά), ενώ εμφανίστηκε και σε παραστάσεις έργων των Τόμας Κιντ, Μπεν Τζόνσον, Τζών Ουέμπστερ κ.ά. Πέρα από την υποκριτική, διετέλεσε ιδιοκτήτης θεάτρου, ενώ ασχολήθηκε και με τη ζωγραφική.

Βιογραφία 
Ο Μπέρμπατζ γεννήθηκε γύρω στο 1567 (άλλες πηγές αναφέρουν ως έτος γέννησης το 1566 ή το 1568) στο Λονδίνο και ήταν ο νεότερος από τους δύο γιους του - επίσης - ηθοποιού και ιδιοκτήτη θεάτρου, Τζέημς Μπέρμπατζ. Ο ίδιος ξεκίνησε να κάνει αισθητή την παρουσία του ως ηθοποιός κοντά στην ηλικία των είκοσι ετών. Παρά το γεγονός πως ήταν βραχύσωμος, η παρουσία του επί σκηνής έκανε αίσθηση, γεγονός που τον κατέστησε ιδιαίτερα δημοφιλή και περιζήτητο. Υπήρξε χρονικά ο πρώτος ηθοποιός που ενσάρκωσε τον Άμλετ στην ομώνυμη τραγωδία, ενώ ερμήνευσε τους πρωταγωνιστικούς χαρακτήρες και άλλων έργων του Σαίξπηρ όπως ο Ριχάρδος ο Γ΄, ο Ερρίκος ο Ε΄, ο Μάκβεθ, ο Οθέλλος, καθώς και τον Ρωμαίο στην τραγωδία Ρωμαίος και Ιουλιέτα. Επιπλέον, εμφανίστηκε σε θεατρικές παραστάσεις των Τ. Κιντ, Μπ. Τζόνσον και Τζ. Ουέμπστερ και αναφέρεται ως ο πρώτος σημαντικός ηθοποιός του αγγλικού θεάτρου.

Παράλληλα με την υποκριτική, ο Μπέρμπατζ ασχολήθηκε και με τη ζωγραφική. Μάλιστα, ορισμένοι πίνακες, όπως ένα πορτραίτο που απεικονίζει τον ίδιο, αλλά και το «πορτραίτο Τσάντος» που εικάζεται πως απεικονίζει τον Ουίλλιαμ Σαίξπηρ, αποδίδονται από ορισμένους ερευνητές σε εκείνον. Επίσης διετέλεσε ιδιοκτήτης θεάτρου. Απεβίωσε στις 9 ή 13 Μαρτίου του 1619 και ο θάνατός του αναφέρεται πως προκάλεσε βαρύ πένθος.

Σε ό,τι αφορά την προσωπική του ζωή, ο Μπέρμπατζ ήταν παντρεμένος με τη Γουίνφριντ Τέρνερ, με την οποία απέκτησε οκτώ παιδιά. Υπήρξε φίλος του Σαίξπηρ, ο οποίος τον συμπεριέλαβε στη διαθήκη του.

Παραπομπές 

Άγγλοι ηθοποιοί θεάτρου
Άγγλοι επιχειρηματίες
Άγγλοι ζωγράφοι
Chevrolet Advance Design

Το Chevrolet Advance Design ήταν σειρά επαγγελματικών αυτοκινήτων που παράχθηκαν από την αμερικανική Chevrolet, από το 1947 μέχρι το 1956. Το φορτηγό ήταν πρώτο σε πωλήσεις, ειδικά στην Αμερική όπου ο καμπυλωτός σχεδιασμός ήταν κάτι ξεχωριστό για τα φορτηγά, σχεδιασμός που είχε πρωτοεμφανιστεί στο Volkswagen Beetle.

Το φορτηγό επίσης κυκλοφόρησε ως GMC New Design.  Ο σχεδιασμός του ήταν πηγή έμπνευσης, επίσης, για τα Chevrolet HHR και Chevrolet SSR.

Παραπομπές 
 "Directory Index: GM Trucks and Vans/1948 Trucks and Vans/1948 Chevrolet Trucks Brochure"
Bedford TA

Το Bedford TA ήταν ένα φορτηγό που παράχθηκε από την Bedford Vehicles από το 1953 μέχρι το 1958.

Αναφορές 
 Bedford A2C

Φορτηγό
Box office

Το Box office (σε ελληνική απόδοση: Εκδοτήριο) είναι ένα μέρος όπου τα εισιτήρια πωλούνται στο κοινό για την είσοδο τους σε μια εκδήλωση. Οι υπάλληλοι μπορούν να εκτελέσουν τη συναλλαγή σε γκισέ ή μέσω ενός παραθύρου, ή σε ένα περίπτερο. Κατ' επέκταση, ο όρος χρησιμοποιείται συχνά, ειδικά στο πλαίσιο της κινηματογραφικής βιομηχανίας, ως συνώνυμο των κερδών που αποκομίζει μια συγκεκριμένη παραγωγή, όπως μια ταινία ή μια θεατρική παράσταση.

Τα έσοδα στο box office μπορούν να υπολογιστούν με βάση τον αριθμό των εισιτηρίων που πωλήθηκαν ή το ποσό των χρημάτων που συγκεντρώθηκαν από τις πωλήσεις εισιτηρίων (έσοδα). Η προβολή και ανάλυση αυτών των κερδών είναι πολύ σημαντική για τους παραγωγούς και συχνά αποτελεί πηγή ενδιαφέροντος για τους θαυμαστές. Επίσης κυριαρχεί στην κινηματογραφική βιομηχανία του Χόλυγουντ.

Ετυμολογία
Ο όρος πιστοποιείται από το 1786, πιθανώς από πωλήσεις κουτιών (ιδιωτικοί χώροι καθιστικού σε θέατρο). Η έννοια των «συνολικών πωλήσεων» επιβεβαιώνεται από το 1904. Μια λαϊκή ετυμολογία αναφέρει ότι αυτό προέρχεται από το ελισαβετιανό θέατρο (δηλαδή στα τέλη του 16ου αιώνα), όπου τα έσοδα του θεάτρου συλλέγονταν σε ένα κουτί συνδεδεμένο με ένα μακρύ ραβδί, που περνούσε γύρω από το κοινό.  Ωστόσο, η πρώτη επιβεβαίωση είναι περίπου 200 χρόνια αργότερα, καθιστώντας αυτό πολύ απίθανο.

Χρήση
Μερικοί άνθρωποι πιστεύουν ότι η κινηματογραφική βιομηχανία ανησυχεί πάρα πολύ για αυτό. Λένε ότι το κέρδος είναι πιο σημαντικό για τα κινηματογραφικά στούντιο από το να κάνεις ταινίες ως μορφή τέχνης. Η κατανόηση του τρόπου με τον οποίο κερδίζουν χρήματα οι διαφορετικοί τύποι ταινιών επηρεάζει τον τρόπο παραγωγής άλλων ταινιών. Εάν ένας συγκεκριμένος τύπος ταινίας έχει συχνά μεγάλο box office, τα στούντιο είναι πιο πιθανό να κάνουν αυτόν τον τύπο ταινίας. Ορισμένοι τύποι ταινιών κερδίζουν περισσότερα όταν κυκλοφορούν σε συγκεκριμένες περιόδους του έτους. Τα στούντιο χρησιμοποιούν αυτές τις πληροφορίες για να σχεδιάσουν πότε θα κυκλοφορήσουν συγκεκριμένες ταινίες. Για παράδειγμα:
Οι ρομαντικές κωμωδίες τείνουν να έχουν υψηλότερο box office όταν κυκλοφορούν την Μέρα του Αγίου Βαλεντίνου.
Οι οικογενειακές ταινίες αποδίδουν καλύτερα κοντά στις διακοπές των Χριστουγέννων και των Ευχαριστιών.
Οι ταινίες τρόμου ταιριάζουν καλύτερα στο Halloween.

Αναφορές box office
Υπάρχουν πολλές ιστοσελίδες που καταγράφουν τις εισπράξεις στο box-office, όπως είναι το BoxOffice, το Box Office Mojo, το The Numbers και το ShowBIZ Data. Αυτοί οι ιστότοποι παρέχουν πληροφορίες για το box office για εκατοντάδες ταινίες. Τα δεδομένα για παλαιότερες ταινίες είναι συχνά ελλιπή λόγω του τρόπου με τον οποίο εξελίχθηκε η αναφορές στο box office, ειδικά στις ΗΠΑ και η διαθεσιμότητα πληροφοριών πριν από την εισαγωγή του Διαδικτύου.

Παραπομπές

Κινηματογράφος
Η Άνοιξη

"Η Άνοιξη", ήταν η ελληνική συμμετοχή στο Διαγωνισμό Τραγουδιού της Eurovision 1991, που ερμήνευσε στα Ελληνικά η Σοφία Βόσσου.

Το τραγούδι ερμηνεύτηκε τέταρτο τη βραδιά (μετά τη Μάλτα με τους Georgina & Paul Giordimaina με το "Could It Be" και πριν την Ελβετία με τη Sandra Simó με το "Canzone per te"). Για την ερμηνεία της, η Βόσσου έδωσε σε αναδρομή μια από τις πιο επαγγελματικές και φωνητικές ερμηνείες της νύχτας. Ωστόσο, η παράσταση της ορχήστρας επηρέασε αρνητικά την απόδοση του τραγουδιού, με το σαξοφωνίστα να μην ερμηνεύει σωστά περίπου το ήμισυ από τις νότες του σόλο του. Στο τέλος της ψηφοφορίας, συγκέντρωσε 36 βαθμούς, κατατάσσοντας τη 13η ανάμεσα σε 22 συμμετοχές. Παρά το γεγονός αυτό, θεωρείται ένα από τα πιο επιτυχημένα ελληνικά τραγούδια στη Eurovision.

Το τραγούδι είναι μια ροκ όπερα/δυναμική μπαλάντα με στοιχεία τζαζ, με την Βόσσου να λέει στον εραστή της ότι αν είναι μαζί θα είναι σαν να μπαίνει η άνοιξη.

Ακολούθησε ως Έλληνας εκπρόσωπος στο Διαγωνισμό του 1992 η Κλεοπάτρα με το "Όλου του Κόσμου η Ελπίδα".

Παραπομπές

Τραγούδια στον διαγωνισμό τραγουδιού της Eurovision
Τραγούδια της Ελλάδας στη Eurovision
Όλου του Κόσμου η Ελπίδα

Το "Όλου του Κόσμου η Ελπίδα", ήταν η ελληνική συμμετοχή στο Διαγωνισμό Τραγουδιού της Eurovision 1992, που ερμηνεύτηκε στα Ελληνικά από την Κλεοπάτρα.

Το τραγούδι ερμηνεύτηκε πέμπτο σε εμφάνιση, μετά την Τουρκία με την Aylin Vatankoş και το "Yaz Bitti" και πριν τη Γαλλία με τον Kali και το "Monte la riviè". Στο τέλος της ψηφοφορίας, είχε λάβει 94 βαθμούς, κατατάσσοντας το στην 5η θέση ανάμεσα σε 23 συμμετοχές, καθιστώντας την την καλύτερη θέση που πήρε η Ελλάδα στο Διαγωνισμό, ισοφαρίζοντας με τους Πασχάλη, Μπέσσυ, Ρόμπερτ, και Μαριάννα το , οι οποίοι τερμάτισαν επίσης στην 5η θέση.

Το τραγούδι είναι μια μπαλάντα, με την Κλεοπάτρα να τραγουδά για την αβεβαιότητα του σύγχρονου κόσμου και ζητά από το τραγούδι της να δείξει το δρόμο προς την «ελπίδα ολόκληρου του κόσμου».

Ακολούθησε ως Έλληνας εκπρόσωπος στο  η Καίτη Γαρμπή με το "Ελλάδα, Χώρα του Φωτός".

Παραπομπές

Τραγούδια στον διαγωνισμό τραγουδιού της Eurovision
Τραγούδια της Ελλάδας στη Eurovision
Ελλάδα, Χώρα του Φωτός

Το Ελλάδα, Χώρα του Φωτός είναι ένα τραγούδι της ελληνίδας ποπ τραγουδίστριας Καίτης Γαρμπή. Ήταν η συμμετοχή της Ελλάδας στο διαγωνισμό τραγουδιού της Eurovision 1993, καθώς και ένα single από το πέμπτο σόλο άλμπουμ της Γαρμπή, το Ως τον Παράδεισο. Το "Ελλάδα, Χώρα του Φωτός" ήταν το πρώτο CD single που κυκλοφόρησε ποτέ στην Ελλάδα, ξεκινώντας μια νέα τάση στον τρόπο με τον οποίο οι Έλληνες καλλιτέχνες θα κυκλοφορούσαν 1-5 κομμάτια στην αγορά.

Στην Eurovision
Το τραγούδι ερμηνεύτηκε έκτο σε σειρά εμφάνισης εκείνη τη νύχτα, μετά τη Δανία με τους Tommy Seebach Band και το "Under stjernerne på himlen" και πριν το Βέλγιο με τη Barbara Dex και το "Iemand als jij". Στο τέλος της ψηφοφορίας, είχε λάβει 64 βαθμούς, τερματίζοντας 9ο ανάμεσα σε 25 συμμετοχές. Το τραγούδι είναι στην πραγματικότητα ένας έπαινος της ίδιας της Ελλάδας, με τη Γαρμπή να τραγουδά για τη μεγάλη πνευματική και πολιτιστική κληρονομιά, παρά την κριτική για την αδυναμία της χώρας να μετασχηματιστεί και να αναπτυχθεί και να δοθεί έμφαση στη μεγάλη ανάγκη για αλλαγή. Θεωρείται επομένως εν μέρει ένα τραγούδι πολιτικής και κοινωνικής κριτικής.

Λίστα κομματιών
"Ελλάδα, Χώρα του Φωτός" – 2:57
"Ελλάδα, Χώρα του Φωτός" (Ορχηστρωτικό) – 2:57

Παραπομπές

Τραγούδια στον διαγωνισμό τραγουδιού της Eurovision
Τραγούδια της Ελλάδας στη Eurovision
Chevrolet Task Force

Το Chevrolet Task Force ήταν μια σειρά από επαγγελματικά οχήματα που παράχθηκαν από την αμερικανική αυτοκινητοβιομηχανία Chevrolet (μέλος του ομίλου της General Motors) από το 1955 μέχρι το 1962. Το φορτηγό αντικατέστησε την αρκετά επιτυχημένη σειρά Chevrolet Advance Design, η οποία σταμάτησε να παράγεται το 1956. Αν και το Task Force πούλησε καλά, δεν μπόρεσε ποτέ να φτάσει την δημοτικότητα του προκάτοχού του.

Το όχημα ήταν το πρώτο που παράχθηκε με τον καινούριο V8 κινητήρα της Chevrolet, ο οποίος ήταν ο πρώτος V8 της Chevrolet από το 1919 και τοποθετήθηκε εξ αρχής και σε άλλα μοντέλα της Chevrolet. Επίσης άρχισε να προσφέρεται και η πληρέστερη σε εξοπλισμό έκδοση Cameo Carrier. Η παραγωγή του μοντέλου έληξε οριστικά το 1962, αν και η General Motors είχε κυκλοφορήσει τα καινούρια της επαγγελματικά οχήματα Chevrolet C/K ήδη από το 1959, για τη σεζόν (model year) του 1960.

Αναφορές 
 «1955 Chevrolet truck brochure»
Chevrolet AK Series

Το Chevrolet AK Series ήταν μια σειρά από επαγγελματικά φορτηγά που παράχθηκαν από την αμερικανική Chevrolet από το 1941 μέχρι το 1947. Η κανονική παραγωγή σταμάτησε στις αρχές του 1942, έχοντας πουλήσει μόνο 90.000 αντίτυπα, και στη συνέχεια η παραγωγή συνεχίστηκε, αλλά μόνο για τον στρατό. Η παραγωγή της πολιτικής εκδοχής ξανάρχισε το 1946 και έληξε το 1947, πουλώντας άλλα 100.000 αντίτυπα.  

Το φορτηγό αυτό, επίσης, εμφανίστηκε στην ταινία τρόμου Jeepers Creepers 2.

Αναφορές 
«A Brief Outline of the First Century of GMC Truck History»
Μάρκο Μέντες

Ο Μάρκο Μέντες (Marco Méndez, γεννημένος ως Μάρκο Ανίμπαλ Μέντες Ραμίρες Marco Aníbal Méndez Ramírez, 1 Οκτωβρίου 1976 -) είναι Μεξικανός ηθοποιός και μοντέλο.

Φιλμογραφία
Τηλενουβέλες
Salomé - 2001/02, ως Λεόν 
Las vías del amor - 2002/03, ως Όσκαρ Μέντες
Amar otra vez - 2004, ως Γκονσάλο
Rubí - 2004, ως Λουίς Ντουάρτε Λόπεζ
Mujer de madera - 2004/05, ως Αλμπέρτο
Contra viento y marea - 2005, ως Ρενάτο Αλντάϊ
La verdad oculta - 2006, ως Κάρλος Άβιλα Σαλντίβαρ
Muchachitas como tú - 2007, ως Χοακίν Μπαρμπόσα
Querida enemiga - 2008, ως Ιατ. Μπρούνο Πάλμα
Los exitosos Pérez - 2009/10, ως Ντιέγο Πλάνες
Mar de amor - 2010, ως Ιατ. Νταβίντ Μπερμούντες
Triunfo del amor - 2010/11, ως Φαμπιάν Ντουάρτε
La que no podía amar - 2011/12, ως Εστέμπαν
Porque el amor manda - 2012/13, ως Ντιέγο Αρμάντο Μανρίκες
Las bandidas - 2013, ως Αλόνσο Κάσερες
Pasión y poder - 2015/16, ως Αγουστίν Ορνέλας
Sueño de amor - 2016, ως Όσκαρ Σόουσα Βιγιαούρουτια
La doble vida de Estela Carrillo - 2017, ως Ασδρουβάλ Γκερρέρο 
Me declaro culpable - 2017/18, ως Χαβιέρ Ντουένιας Λόπεζ 
Por amar sin ley - 2019, ως Χαβιέρ Ρίβας

Τηλεόραση
Mujer, casos de la vida real - 2002
Big Brother - 2005, ως Καλεσμένος 
Ugly Betty - 2006/07

Ταινίες
Blint Heat - 2001
Amor a ciegas - 2002
Sueño - 2005, ως Μάρκο

Βραβεία & υποψηφιότητες
Βραβεία Califa de Oro

Παραπομπές

Εξωτερικοί Σύνδεσμοι 

 
 Biografía de Marco Méndez (en esmas.com)
Marco Méndez en alma latina (en inglés)

Μεξικανοί άνδρες ηθοποιοί κινηματογράφου
Μεξικανοί άνδρες ηθοποιοί τηλεόρασης
Μεξικανοί μοντέλα
Chevrolet C/K

Το Chevrolet C/K ήταν μια σειρά από επαγγελματικά οχήματα που παράχθηκαν από την αμερικανική αυτοκινητοβιομηχανία Chevrolet από το 1959 μέχρι το 2002 για να αντικαταστήσει το Chevrolet Task Force, το οποίο σταμάτησε να παράγεται το 1962. Το φορτηγό άρχιζε να σχεδιάζεται το 1958 ως ένα πιο μοντέρνο επαγγελματικό όχημα της Chevrolet. Το φορτηγό κατασκευάστηκε σε 3 γενιές, καθώς ήταν αρκετά δημοφιλές.

Το 2002, το μοντέλο σταμάτησε να παράγεται, αν και ήδη τον Αύγουστο του 1998 (για τη σεζόν του 1999) είχε κυκλοφορήσει στην αγορά ο διάδοχος, το Chevrolet Silverado, το οποίο συνεχίζεται να παράγεται μέχρι σήμερα, σε διαδοχικές γενιές.

Αναφορές 
 GMC Trucks

CK
Αμερικανικά αυτοκίνητα
Επαγγελματικά αυτοκίνητα
Αλεχάντρα Προκούνα

Η Αλεχάντρα Προκούνα (Alejandra Procuna, γεννημένη ως Αλεχάντρα Γουέινστεϊν Προκούνα Alejandra Weinstein Procuna, 14 Αυγούστου 1969 -) είναι Μεξικανή ηθοποιός.

Φιλμογραφία
Yo compro esa mujer - 1990, ως Τζόργιετ
Cenizas y diamantes - 1990/91, ως Σίντια
Las secretas intenciones - 1992, ως Κλάρα Καρδέναλ
Ayúdame compadre - 1992, (ταινία)
Bajo un mismo rostro - 1995, ως Σόνια
La víbora - 1995, (ταινία)
María la del barrio - 1995/96, ως Μπρέντα Ράμος ντελ Ρεάλ
Marisol - 1996, ως Μαλού
Te sigo amando - 1996/97, ως Ελίσα
Huracán - 1997/98, ως Ντεγιανίρα
Mujer, casos de la vida real - 1997/06, (σειρά, 10 επεισόδια)
Vivo por Elena - 1998, ως Έλι
Embrujo de rock - 1998, (ταινία)
Nunca te olvidaré - 1999, ως Μάρα Μονταλμπάν
Alma rebelde - 1999, ως Ίρις ντε Βιγιαρεάλ
Siempre te amaré - 2000, ως Ολίβια Σάλας ντε Μπεριοσάβαλ
Carita de ángel - 2000/01, ως Μορέλμπα
El derecho de nacer - 2001, ως Αδελφή Χουλιέτα
Salomé - 2001/02, ως Ρεμπέκα Σάντος
Navidad sin fin - 2001/02, ως Χουλιέτα Μορένο
Güereja de mi vida - 2001/02, ως Σουσάνα
Big Brother VIP4 - 2002, ως Διαγωνιζόμενη/21η θέση (ριάλιτι)
Una luz en la calle - 2002, (ταινία)
¡Vivan los niños! - 2002/03, ως Ντιαμαντίνα Ρόμπλες
La Jaula - 2003, (1 επεισόδιο)
Amy, la niña de la mochila azul - 2004, ως Μινέρβα Καμάρχο
Luz y sombra - 2004, (ταινία)
Duelo de pasiones - 2006, ως Μαριάνα Μοντεγιάνο
La familia P. Luche - 2007, (σειρά, 1 επεισόδιο)
Tormenta en el paraíso - 2007/08, ως Μάρτα Βαλβίδια
Mujeres asesinas - 2009, ως Κλαρίσα (σειρά, σεζόν:2, επεισόδιο:8, Σολεδάδ, H αιχμάλωτη)
Los simuladores - 2009, ως Αμαλία Κιρός (σειρά, 1 επεισόδιο)
Soy tu dueña - 2010, ως Μπρέντα Καστάνιο Λαγούνες
Una familia con suerte - 2011/12, ως Λίδια
Como dice el dicho - 2011/17, ως Κλάουδια (σειρά, 1 επεισόδιο)
Siete años de matrimonio - 2013, (ταινία)
Lo que la vida me robó - 2013/14, ως Ντομίνγκα Γκαρσία ντε Περάλτα
Hasta el fin del mundo - 2014, ως Ρόσα Βαλέρα #1
Que te perdone Dios - 2015, ως Εδουβίγες ντε λα Κρους ι Φερρέιρα
Corazón que miente - 2016, ως Ελένα Σολίς Σαλντίβαρ
Tenías que ser tú - 2018, (γκεστ εμφάνιση)
La mexicana y el güero - 2020, ως Ίσις ντε Ρόμπλες

Θέατρο
Una noche de locuras
Cielo
¿Por que los Hombres Aman a las Cabronas?
Las arpías
Las Aventuras de Yael
Pedro y el lobo

Παραπομπές

Εξωτερικοί Σύνδεσμοι 

 
 
 
 

Μεξικανές ηθοποιοί κινηματογράφου
Μεξικανές ηθοποιοί τηλεόρασης
Μεξικανές ηθοποιοί θεάτρου
Chevrolet Silverado

Το Chevrolet Silverado είναι μια σειρά από επαγγελματικά οχήματα που κατασκευάζονται από την αμερικανική αυτοκινητοβιομηχανία Chevrolet, μέλος του ομίλου της General Motors. Το μοντέλο παράγεται από τον Ιούνιο του 1998 μέχρι και σήμερα, σε 4 διαδοχικές γενιές, με τις πρώτες πωλήσεις να ξεκινάνε τον Αύγουστο του 1998, για τη σεζόν (model year) του 1999. Μέχρι το 2003 παράγονταν μαζί με το Chevrolet C/K. Το Silverado είναι αρκετά δημοφιλές παγκοσμίως, λόγω της υψηλής ποιότητάς του.

Το Silverado επίσης κυκλοφορεί ως το GMC Sierra σε μερικές χώρες και περιοχές. Οι συνολικές πωλήσεις και των δύο στις ΗΠΑ έχουν ξεπεράσει τα 17 εκατομμύρια οχήματα. Η General Motors σκέφτεται να το αντικαταστήσει με το VIA VTRUX, το οποίο είναι ένα ηλεκτρικό φορτηγό.

Επιλογές κινητήρα 

- V8 βενζινοκινητήρα 6.0 λίτρων που αποδίδει ισχύ 360 ίππους και 380 lbf-ft ροπής,

- V8 βενζινοκινητήρας 6.6 λίτρων με άμεσο ψεκασμό που αποδίδει ισχύ 401 ίππους και 464 lbf-ft ροπής,

Συνδυάζονται με αυτόματο κιβώτιο ταχυτήτων 6L90 έξι σχέσεων. 

- Ένας Duramax 6.6 λίτρων Turbo-Diesel που αποδίδει ισχύ 445 ίππους και 910 lbf-ft ροπής.

Συνδυάζεται με ένα αυτόματο κιβώτιο ταχυτήτων της Allison 10 σχέσεων.

Παραπομπές

Εξωτερικοί σύνδεσμοι 
 

Silverado
Αμερικανικά αυτοκίνητα
Επαγγελματικά αυτοκίνητα
Chevrolet Master φορτηγά

Το Chevrolet Master είχε και επαγγελματικές εκδόσεις, οι οποίες παράχθηκαν από το 1935 μέχρι το 1946. Οι επιβατικές εκδόσεις σταμάτησαν να παράγονται το 1942.  Μέχρι το 1938 εξαγόταν και στην Ιταλία.

Το 1941 η General Motors λάνσαρε το AK Series, το οποίο όμως σταμάτησε να πωλείται σε ιδιωτικούς πελάτες λόγου του πολέμου και το Chevrolet Master συνέχιζε να παράγεται καθώς ήταν αρκετά καλά κατασκευασμένο για τον στρατό. Το φορτηγό ήταν το τελευταίο που είχε κάποια μηχανική σχέση με επιβατικά αυτοκίνητα μέχρι τον ερχομό του Chevrolet El Camino.

Αναφορές 
 «Маўр захапляўся спірытызмам, а Гарэцкі — расповедамі прастытутак» — цікавыя факты пра літаратараў // Nasha Niva (in Belarusian)
Κατάλογος δημάρχων Ιωαννιτών

Ο Δήμαρχος Ιωαννιτών είναι ο επικεφαλής του Δήμου Ιωαννιτών.Σημερινός δήμαρχος είναι ο Μωυσής Ελισάφ.

Δήμαρχοι Ιωαννιτών

20ος αιώνας 
Οι δήμαρχοι των Ιωαννίνων στον 20ο αιώνα.

21ος αιώνας 
Οι δήμαρχοι των Ιωαννίνων στον 21ο αιώνα.

Ελληνικές εκλογές

Παροπομπές 

Δήμαρχοι Ιωαννίνων
Κατάλογοι Ελλήνων δημάρχων
Heroes (τραγούδι του Μονς Σέλμερλεβ)

Το "Heroes" είναι ένα τραγούδι του Σουηδού τραγουδιστή Μονς Σέλμερλεβ. Κυκλοφόρησε στις 28 Φεβρουαρίου 2015 ως ψηφιακή λήψη στη Σουηδία. Το τραγούδι συνέθεσαν και έγραψαν οι καγράφτηκε και συνέθεσαν οι Άντον Μάλμπεργκ Χόρντ αφ Σέγκερσταντ, Τζόι Ντεμπ και Λίνεα Ντεμπ. Στις 14 Μαρτίου, το τραγούδι κέρδισε το Melodifestivalen 2015 και εκπροσώπησε τη Σουηδία στο  στη Βιέννη της Αυστρίας, τον οποίο κέρδισε. Είναι το πρώτο single για το έκτο στούντιο άλμπουμ του Σέλμερλεβ, το Perfectly Damaged.

Κριτικές
Γράφοντας στο The Independent, ο Κίραν Μούντλεϊ συνέκρινε το τραγούδι με το "Lovers on the Sun" του David Guetta, καταλήγοντας στο συμπέρασμα ότι "η ομοιότητα είναι παράξενη".

Melodifestivalen
Όντας η τρίτη συμμετοχή του Zelmerlöw στην επιλογή, το "Heroes" συμμετείχε στον τέταρτο ημιτελικό του Melodifestivalen 2015 που πραγματοποιήθηκε στο Conventum Arena του Έρεμπρο στις 28 Φεβρουαρίου 2015.

Το τραγούδι εμφανίστηκε τελευταίο στον τέταρτο ημιτελικό. Προκρίθηκε στον τελικό καθώς πήρε μία από τις δύο πρώτες θέσεις. Αμέσως μετά το Γύρο Δεύτερης Ευκαιρίας, η σειρά εμφάνισης του τελικού κυκλοφόρησε, με το "Heroes" να εκτελείται στην έκτη θέση. Το "Heroes" κέρδισε την σουηδική επιλογή με 122 βαθμούς από τη διεθνή κριτική επιτροπή και 166 βαθμούς από το σουηδικό κοινό, λαμβάνοντας 288 βαθμούς συνολικά, ένα ρεκόρ στο τρέχον σύστημα ψηφοφορίας. Η συμμετοχή αυτή κέρδισε, επίσης, το δεύτερο τραγούδι με μια διαφορά ρεκόρ 149 βαθμών.

Η επιτυχία στη Eurovision
Το "Heroes" κέρδισε το  με συνολικά 365 βαθμούς. Είναι το τρίτο τραγούδι με την υψηλότερη βαθμολογία στην ιστορία του διαγωνισμού από το 1975 έως το 2015. Είναι επίσης το πρώτο τραγούδι που κέρδισε, μετά την εισαγωγή του συστήματος όπου το τελικό αποτέλεσμα βγαίνει κατά το ήμισυ από τις επιτροπές και από το άλλο ήμισυ από την ψηφοφορία του κοινού, που δεν έχει κέρδισε την τηλεψηφοφορία. Το "Heroes" νίκησε έναν αριθμό ρεκόρ είκοσι έξι άλλων τραγουδιών στον τελικό, καθώς κέρδισε τον μεγαλύτερο τελικό του διαγωνισμού τραγουδιού της Eurovision με 27 συμμετέχουσες χώρες.

Το "Heroes" έλαβε το υψηλότερο ποσοστό πιθανών πόντων σε σύγκριση με οποιονδήποτε άλλο νικητή της Eurovision της δεκαετίας 2010-2019.

Λίστα κομματιών

Τσαρτ

Εβδομαδιαία τσαρτ

Τσάρτ τέλους χρονιάς

Ιστορικόκυκλοφορίας

Παραπομπές

Επιπλέον

Τραγούδια του 2015
Singles του 2015
Διαγωνισμός Τραγουδιού Eurovision 2015
Τραγούδια στον διαγωνισμό τραγουδιού της Eurovision
Νικητήρια τραγούδια του διαγωνισμού τραγουδιού της Eurovision
Bell Canada

Η Bell Canada (συνήθως αναφέρεται ως Bell) είναι καναδική εταιρεία τηλεπικοινωνιών με έδρα την 1 Carrefour Alexander-Graham-Bell στο Μόντρεαλ του Κεμπέκ του Καναδά. Είναι αρμόδιος τοπικός φορέας διαβίβασης στις επαρχίες του Οντάριο και του Κεμπέκ και ως εκ τούτου, ήταν ιδρυτικό μέλος της Stentor Alliance. Αποτελεί επίσης ανταγωνιστικό τοπικό φορέα διαβίβασης για εταιρικούς πελάτες στις δυτικές επαρχίες.

Η θυγατρική της, η Bell Aliant, παρέχει υπηρεσίες στις Ατλαντικές επαρχίες. Παρέχει υπηρεσίες κινητής τηλεφωνίας μέσω της θυγατρικής της Bell Mobility (συμπεριλαμβανομένης της ατομικής επωνυμίας Virgin Mobile Canada) και τηλεόρασης μέσω των θυγατρικών της Bell Satellite TV (απευθείας δορυφορική μετάδοση) και της Bell Fibe TV (IPTV).

Οι κύριοι ανταγωνιστές της Bell Canada είναι οι Rogers Communications στο Οντάριο, η Telus και η Shaw Communications στον Δυτικό Καναδά, η Quebecor (Videotron) και η Telus στο Κεμπέκ. Η εταιρεία εξυπηρετεί πάνω από 13 εκατομμύρια τηλεφωνικές γραμμές και εδρεύει στο συγκρότημα Campus Bell στο Μόντρεαλ.

Η Bell Canada είναι ένα από τα κύρια περιουσιακά στοιχεία της μητρικής εταιρείας BCE Inc., παλαιότερα γνωστή ως Bell Canada Enterprises. Εκτός από τις τηλεπικοινωνιακές ιδιοκτησίες της Bell Canada, η BCE κατέχει επίσης την Bell Media (η οποία εκμεταλλεύεται ακίνητα μέσων μαζικής ενημέρωσης, συμπεριλαμβανομένου του εθνικού τηλεοπτικού δικτύου CTV) και κατέχει σημαντικά ενδιαφέροντα στο σύλλογο χόκεϊ επί πάγου Montreal Canadiens και στο Maple Leaf Sports & Entertainment, ιδιοκτήτη πολλών επαγγελματικών σειρών αθλητικών του Τορόντο. Η BCE ταξινομήθηκε ως 262η στην έκδοση του 2011 της λίστας Forbes Global 2000.

Παραπομπές

Τηλεπικοινωνιακές επιχειρήσεις του Καναδά
Ποια Προσευχή

Το «Ποια Προσευχή» ήταν η ελληνική συμμετοχή στο , που ερμηνεύτηκε στα Ελληνικά και εν μέρει στα Αρχαία Ελληνικά από την Ελίνα Κωνσταντοπούλου.

Το τραγούδι ερμηνεύτηκε εικοστό τρίτο και τελευταίο ανά σειρά εμφάνισης κατά τη διάρκεια του διαγωνισμού (μετά τη Μάλτα με τον Mike Spiteri και το "Keep Me In Mind"). Στο τέλος της ψηφοφορίας, είχε λάβει 68 βαθμούς, τερματίζοντας 12ο ανάμεσα σε 23 συμμετοχές.

Το τραγούδι είναι μια δραματική μπαλάντα, με την Κωνσταντοπούλου να ρωτά πώς πρέπει να προσευχηθεί για τη συγχώρεση εκείνων που έχουν διώξει αυτήν και τη χώρα της. Οι στίχοι εισαγωγή είναι στην πραγματικότητα στα Αρχαία Ελληνικά , ενώ οι υπόλοιποι στίχοι είναι στα Νέα Ελληνικά. Το μήνυμα του τραγουδιού αναφερόταν κυρίως στις διεκδικήσεις του τότε Κράτους των Σκοπίων, σχετικά με το Μακεδονικό ζήτημα.

Ακολούθησε ως Έλληνας εκπρόσωπος στο  η Μαριάννα Ευστρατίου με το "Εμείς Φοράμε το Χειμώνα Ανοιξιάτικα".

Αυτό το τραγούδι διασκευάστηκε από τη Σέρβα τραγουδίστρια, Βοσνικής καταγωγής, Λέπα Μπρένα με τον τίτλο "Ti Si Moj Greh".

Παραπομπές

Τραγούδια στον διαγωνισμό τραγουδιού της Eurovision
Τραγούδια της Ελλάδας στη Eurovision